เรื่องร้องเรียน (ถนน) วันที่ 2022-07-22 03:57:41 — แขวงบางหว้า เขตภาษีเจริญ กรุงเทพมหานคร
ตามที่ทางสำนักงานเขตภาษีเจริญ ได้ให้ข้อมูลเพิ่มเติมกรณีป้องกันการขับขี่รถจักรยานยนต์บนทางเท้า (บริเวณป้ายรถเมล์ ปากซอยเพชรเกษม 56) โดยเลือกใช้วิธีการ "ส่งเจ้าหน้าที่ลงกวดขันและจับกุมอย่างต่อเนื่อง" โดยผู้แจ้งได้ทำการสุ่มตรวจสอบพื้นที่ และไม่พบเจ้าหน้าที่ตามที่ทางสำนักงานเขตฯ แจ้งไปแล้วนั้น ซึ่งสำนักงานเขตชี้แจงว่า "เป็นวันหยุดยาว และ เจ้าหน้าที่ไม่เพียงพอ" ทางผู้แจ้งจึงขอให้ทางทีมงานเพื่อนชัชชาติ พิจารณาสิ่งที่ทางสำนักงานเขตฯ ชี้แจ้งมานั้นเหมาะสมกับความรับผิดชอบที่ทางสำนักงานเขตฯ มีหรือไม่ เนื่องจากอุบัติเหตุไม่เลือกเกิดเฉพาะวันปกติ หรือเลือกเกิดเฉพาะในเวลาราชการ หากมาตรการที่ทางสำนักงานเขตฯ เลือกใช้อยู่ไม่มีประสิทธิภาพเพียงพอเพื่อให้ประชาชนในพื้นที่มีความปลอดภัยได้ 24 ชม. ก็ควรหาแนวทางใหม่ อีกทั้งขอความร่วมมือทีมงานเพื่อนชัชชาติ "อย่าปล่อยผ่าน" เรื่องนี้ และไม่ควรให้ TraffyFondue เป็นแค่ช่องทางส่งข้อความตอบกลับไป-มา แต่ควรนำมาซึ่งการแก้ไขปัญหาอย่างยั่งยืนตามเจตนารมณ์ของท่านชัชชาติครับ **จากการสุ่มตรวจสอบพื้นที่เพิ่มเติมหลังจากวันหยุดยาว ในวันจันทร์ที่ 18, วันพุธที่ 20 เวลา 18:00 น. โดยประมาณ ก็ไม่พบเจ้าหน้าที่ลงกวดขันอีกเช่นเดิม**